Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: A házasságról, a családról és a gyámságról szóló, többször módosított 1952. évi IV. törvény (Csjt.) 70. § akként
Paragraph Index: 612

A házasságról, a családról és a gyámságról szóló, többször módosított 1952. évi IV. törvény (Csjt.) 70. § akként rendelkezik, hogy „a kiskorú gyermek szülõi felügyelet vagy gyámság alatt áll”. Minthogy a Ptk. 12. § (2) bekezdésének elsõ fordulata szerint kiskorú az a személy, aki a tizennyolcadik életévét nem töltötte be, az idézett törvényhelyek egybevetése a jogrendszer egészének koncepcióját tükrözi: a kiskorúak — gyermekek és serdülõk egyaránt — minden vonatkozásban fokozott védelemben kell, hogy részesüljenek, tekintettel döntési és elhatározási, illetve belátási képességüknek életkorukból adódó korlátozott voltára. A jog más vonatkozásokban is jelentõséget tulajdonít a kiskorúságnak. Házasságkötési korlátokat állít fel és a büntetõjogi felelõsséget a felnõttkorúétól eltérõen szabályozza, éppen azért, mert az ilyen korú személyeket nem tekinti ugyanolyan elhatározóképesnek vagy vétõképesnek mint a felnõtteket. 2002/114. szám A Csjt. 10. § (2) bekezdése kimondja, hogy „kiskorú csak a gyámhatóság elõzetes engedélyével köthet házasságot”. A (3) bekezdés szerint pedig „a gyámhatóság a házasságkötésre indokolt esetben és csak akkor adhat engedélyt, ha a házasuló a tizenhatodik életévét betöltötte.” A Büntetõ Törvénykönyv nemcsak egyes bûncselekmények passzív alanyainál emeli ki a kiskorúságot, hanem a törvény általános részében enyhébb szabályokat állapít meg a „fiatalkorú”-nak nevezett bûnelkövetõknél, a gyermekek büntetõjogi felelõsségét pedig kizárja, a következõk szerint:

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes